Λιμνοθάλασσα Επανομής

Η λιμνοθάλασσα Επανομής βρίσκεται στο ακρωτήρι Μύτικας, 5 χλμ. ΝΔ. της Επανομής και 35 χλμ. Ν. της Θεσσαλονίκης, με συνολική έκταση 830 εκτάρια. Είναι μια αβαθής παράκτια λιμνοθάλασσα με υφάλμυρα νερά. Η δημιουργεία της οφείλεται στη δράση των κυμάτων και των ανέμων Πρόκειται για μια μικρή λιμνοθάλασσα με αμμώδη ακτή, χειμάρρους, αλμυρόβαλτο και αμμοθίνες. Αποτελεί «Καταφύγιο άγριας ζωής» σύμφωνα με την εθνική νομοθεσία. Αναπαράγονται συνολικά κάτι παραπάνω από 186 είδη πουλιών.

 Χλωρίδα 
Η χλωρίδα στην περιοχή του Ποταμού Επανομής είναι ιδιαίτερα πλούσια και στενά συνδεδεμένη με το οικοσύστημα του υγροτόπου, ο οποίος είναι ενταγμένος στο δίκτυο Natura 2000.
Τα κύρια χαρακτηριστικά της χλωρίδας περιλαμβάνουν:

 Αμμόφιλη Βλάστηση: Στις αμμώδεις ακτές και τους αμμόλοφους ευδοκιμούν φυτά όπως ο κρίνος της θάλασσας (Pancratium maritimum) και η αμμοφίλα.
 Αλοφυτική Βλάστηση: Στις παρυφές της λιμνοθάλασσας, όπου το έδαφος είναι αλμυρό, συναντάμε είδη όπως η αρμυρίκια (Tamarix) και διάφορα είδη αστερίσκων ή άλιμων (π.χ. Salicornia europaea).
 Υδροχαρή Φυτά: Στα σημεία με γλυκό ή υφάλμυρο νερό κυριαρχούν οι καλαμιώνες (Phragmites australis) και είδη όπως το βούρλο (Juncus).

 Πανίδα 
Η πανίδα στην περιοχή του Ποταμού Επανομής και τη Λιμνοθάλασσα της Επανομής είναι εντυπωσιακή, καθώς η περιοχή αποτελεί έναν από τους σημαντικότερους υγροτόπους της Βόρειας Ελλάδας για την ανάπαυση και αναπαραγωγή πολλών ειδών.

Τα βασικά στοιχεία που συνθέτουν την πανίδα της περιοχής είναι:

 Ιχθυοπανίδα 
Στα νερά της λιμνοθάλασσας ζουν σημαντικά είδη ψαριών, όπως ο ζαχαριάς (Aphanius fasciatus) και η κατσουλίνα (Syngnathus abaster). 

 Ερπετά και Αμφίβια 
Στους αμμόλοφους και τις βαλτώδεις εκτάσεις ζουν είδη όπως η πράσινη χελώνα, διάφορα είδη σαύρας και βατράχων.

 Ορνιθοπανίδα 
Άποψη από την λιμνοθάλασσα Επανομής|thumb
Έχουν καταγραφεί πάνω από 217 είδη πουλιών. Από αυτά, περίπου 38 είδη φωλιάζουν εκεί, ενώ περισσότερα από 135 είδη χρησιμοποιούν τον υγρότοπο ως ενδιάμεσο σταθμό κατά τη μετανάστευση.

Ο κορμοράνος (phalacrocoraxcarbo), και ο λευκοτσικνιάς (Egrettagarzetta), μικρά και μεγάλα αρπακτικά όπως το Σαΐνι (Accipiterbrevipes), ο πετρίτης (falcoperegrines), η αετογερακίνα (buteorufinus) και ο χειμωνόκιρκος(circuscyaneus) ενώ από πάπιες το μοναδικό είδος που συναντάται συχνά είναι η βαρβάρα (Tadorna tadorna). Ακόμα στην περιοχή υπάρχουν πολλά παρυδάτια πουλιά όπως η αβοκέτα (Recurvirosta avosetta), o καλαμοκανάς (Himantopus himantopus), το φλαμίγκο (Phoenicopterus ruber), η πετροτουρλίδα (Burhinus oedicneus), και ο μαχητής (Philomachuspygnax). Επίσης εδώ κανείς συναντά το νεροχελίδονο (Glareola pratincola), το μαυροκέφαλο γλάρο (Larus melanocephalus) και διάφορα γλαρόνια, όπως το χειμωνογλάρονο (Sterna scadvicensis), το ποταμογλάρονο (Sterna hirundo) και το μουστακογλάρονο (Chlidonias hybridus). Επιπλέον, υπάρχουν και πιο ‘’περίεργα πουλιά’’ αναφορικά με τα χρώματά τους ή τη συμπεριφορά τους, όπως το γιδοβύζι (Caprimulgus europaeus), η χαλκοκουρούνα (Coracias garrulous), ο βαλκανικός δρυκολάπτης (Dendrocopos syriacus), η χαμοκελάδα (Anthus campestris) και ο αετομάχος(Lanius collurιο).

 Θηλαστικά 
Η περιοχή φιλοξενεί μικρά θηλαστικά, όπως ο λαγός, η αλεπού, ο ασβός και το κουνάβι, ενώ έχουν καταγραφεί και διάφορα είδη νυχτερίδων.

 Σημασία προστασίας παράκτιων λιμνοθαλασσών 
 Στήριξη ποικίλων και πολύτιμων μορφών ζωής.
 Αποθήκευση νερού και εμπλουτισμός υπογείων υδάτων.
 Λειτουργίας ως φυσικά φίλτρα καθαρισμού του νερού από ρύπους.
 Προστασία από καύσωνες και πλημμύρες.
 Παροχή φυσικών πόρων για την ανάπτυξη οικονομικών δραστηριοτήτων.
 Αποτελούν σημαντικούς τόπους αναψυχής, επιστημονικής έρευνας, εκπαίδευσης και πολιτιστικής ανάπτυξης.

 Εξωτερικοί Σύνδεσμοι 
 http://www.ornithologiki.gr/page_iba.php?aID=31

 Παραπομπές 

Επανομης
Κατηγορία:Περιφερειακή ενότητα Θεσσαλονίκης